CELEX: 41997D0035
Language: hu
Date: 1997-12-15 00:00:00
Title: A Végrehajtó Bizottság határozata (1997. december 15.) a SIS központi részére vonatkozó pénzügyi szabályzat módosításáról (SCH/Com-ex (97) 35)

Fontos jogi nyilatkozat

|

41997D0035

Hivatalos Lap L 239 , 22/09/2000 o. 0444 - 0451

		A végrehajtó Bizottság határozata(1997. december 15.)a SIS központi részére vonatkozó pénzügyi szabályzat módosításáról(SCH/Com-ex (97) 35)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 92. és 119. cikkére,tekintettel egyrészről a Schengeni Megállapodás és a Schengeni Végrehajtási Egyezmény Szerződő Felei és másrészről az Izlandi Köztársaság és a Norvég Királyság közötti Együttműködési Megállapodás 2. és 3. cikkére,A KÖVETKEZŐKÉPPEN HATÁROZOTT:A schengeni SIS központi rész létrehozási és működési költségeire vonatkozó pénzügyi szabályzat [SCH/Com-ex (93) 16 rev.] 1996. december 20-i változata a következők szerint módosul.Bécs, 1997. december 15.az elnökK. Schlögl--------------------------------------------------SCH/Com-ex (93) 16 Rev. 2A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 92. és 119. cikkére,tekintettel egyrészről a Schengeni Megállapodás és a Schengeni Végrehajtási Egyezmény Szerződő Felei és másrészről az Izlandi Köztársaság és a Norvég Királyság közötti Együttműködési Megállapodás 2. és 3. cikkére,A KÖVETKEZŐKÉPPEN HATÁROZOTT:A Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzatot elfogadja.PÉNZÜGYI SZABÁLYZATA SCHENGENI SIS KÖZPONTI RÉSZ LÉTESÍTÉSÉRŐL ÉS MŰKÖDTETÉSÉRŐLI. CÍMÁLTALÁNOS RENDELKEZÉSEKAz 1985. június 14-i Schengeni Megállapodás végrehajtásáról szóló egyezmény 92. és 119. cikkében előírt, Strasbourgban található Schengeni Információs Rendszer technikai támogatóegységének (a továbbiakban "SIS központi rész") költségvetése az alábbiakból tevődik össze:- a központi információs rendszer létesítésével kapcsolatos költségvetés, amely tekintetében a kiadásokat a Központi Csoport véleményének kézhezvételét követően a Végrehajtó Bizottság hagyja jóvá,- a működési költségvetés, amely tekintetében a kiadások éves összegét a Központi Csoport véleményének kézhezvételét követően a Végrehajtó Bizottság hagyja jóvá.A SIS központi részének létesítési és működési költségvetései a lehető legnagyobb mértékben figyelembe veszik a SIS létesítési és működési költségvetéseivel kapcsolatos több évre szóló tervet.A legalább három évet átfogó, a SIS létesítési és működési költségvetéseivel kapcsolatos több évre szóló terv tartalmazza az előre várható költségek becsült összegét.A SIS létesítési és működési költségvetéseivel kapcsolatos több évre szóló tervet a SIS Irányító Bizottság évente aktualizálja és a Központi Csoport hagyja jóvá az első naptári negyedévben.1. SIS központi rész saját forrásaiA SIS központi rész saját forrásai a létesítési és a működési költségvetések tekintetében egyaránt a Szerződő Felek és az Együttműködési Megállapodást aláíró államok (a továbbiakban "az együttműködő államok") hozzájárulásaiból állnak. Az együttműködő államok hozzájárulásait valamennyi Szerződő Fél és együttműködő állam összesített GDP-jében való részesedésük alapján kell meghatározni. A Szerződő Felek hozzájárulásait az egyes Szerződő Feleknek az egységes hozzáadottértékadó-megállapítási alapból való részesedése alapján határozzák meg, az 1988. június 24-i, a Közösségek saját forrásainak rendszeréről szóló tanácsi határozat 2. cikke (1) bekezdésének c) pontja értelmében.A hozzájárulások felosztása egyrészről a Szerződő Felek, másrészről az együttműködő államok között az egyes Szerződő Feleknek és együttműködő államoknak az összes Szerződő Fél és együttműködő állam megelőző évi összesített GDP-jében való részesedése alapján kerül meghatározásra. A Szerződő Felek körében a hozzájárulások felosztását az együttműködő államok hozzájárulásainak figyelembevételével, az egyes Szerződő Felek saját hozzáadottértékadó-forrásainak az Európai Közösségek teljes hozzáadottértékadó-forrásaiban való részesedése alapján évente kell meghatározni, ahogyan azt a megelőző évi közösségi költségvetés legutolsó módosítása előírja.A Szerződő Felek és az együttműködő államok hozzájárulásait a költségvetésekhez a francia Szerződő Fél számítja ki és állapítja meg francia frankban.2. Hozzájárulások befizetéseAz egyes Szerződő Felek és együttműködő államok hozzájárulásaikat az alábbi számlára fizetik be:Compte Tresor PublicBanque de FranceNo. 9000-3(agence centrale comptable du trésor)A befizetéseket a Francia Köztársaság költségvetése alapján létrehozott együttműködési alapban (fonds de concours No. 09. 1.4.782) kell elkönyvelni, amelynek kedvezményezettje a Belügyminisztérium.3. Új államok csatlakozásaÚj Szerződő Fél csatlakozása esetén a csatlakozás időpontjától az alábbi előírásokat kell alkalmazni:- a Szerződő Felek és az együttműködő államok hozzájárulásait a pénzügyi szabályzat I. címe 1. pontjának megfelelően kell újból megállapítani,- a Szerződő Felek és az együttműködő államok hozzájárulásait ki kell igazítani abból a célból, hogy megállapítsák az új Szerződő Fél hozzájárulását a SIS központi részének működési költségeihez a csatlakozás évétől,- a Szerződő Felek és az együttműködő államok hozzájárulásait ki kell igazítani abból a célból, hogy az új Szerződő Félre terheljék a korábban a SIS központi részének létesítése során felmerült költségek egy hányadát. Ezt az összeget aszerint kell kiszámítani, ahogyan az új Szerződő Fél hozzáadottértékadó-forrásai viszonyulnak az Európai Közösségek teljes hozzáadottértékadó-forrásaihoz azokra az évekre nézve, amelyekben költségek merültek fel a SIS központi részének létesítésével kapcsolatban, még az új Szerződő Fél csatlakozását megelőzően. Ezt az összeget – amelyet e pénzügyi szabályzat I. címe 1. pontjának megfelelően számítanak ki – a többi államnak hozzájárulásuk arányában vissza kell téríteni.II. CÍMLÉTESÍTÉSI KÖLTSÉGVETÉSA Francia Köztársaság viseli a SIS központi része létesítésének valamennyi megelőlegezett költségét a francia államháztartásra irányadó jogszabályoknak megfelelően. Az egyes Szerződő Felek és együttműködő államok által befizetendő összegeket a francia Szerződő Fél számítja ki és állapítja meg francia frankban e pénzügyi szabályzat I. címének 1. pontja alapján.1. Tervezett kiadásokA költségvetés végrehajtását megelőző évben a francia Szerződő Fél a SIS központi rész létesítési kiadásaival kapcsolatban egy éves költségvetés-tervezetet állít össze, amelyben – amennyire csak lehetséges – figyelembe veszi a SIS létesítésére és működtetésére vonatkozó, több évre szóló előzetes tervet. Ezt a költségvetés-tervezetet legalább hat hónappal a pénzügyi év kezdete előtt nyújtja be véleményezésre a Központi Csoporthoz és elfogadásra a Végrehajtó Bizottsághoz.Ha a költségvetés-tervezetet elutasítják, a francia Szerződő Fél egy új költségvetés-tervezetet dolgoz ki egy hónapon belül, amelyet a Központi Csoport véleményét követően haladéktalanul be kell nyújtani elfogadásra a Végrehajtó Bizottsághoz.Az egyes pénzügyi negyedévek végén a Központi Csoport a SIS Irányító Bizottság véleményének kézhezvételét követően engedélyezi a SIS központi részének létesítési kiadásait, valamint az előre nem látott kiadásokat, amelyeket egy igazoló jelentésben indokolni kell.A francia Szerződő Fél a pénzügyi év lezárását követő hat hónapon belül a SIS központi részének azon létesítési kiadásairól, amelyeket a Központi Csoport engedélyezett a pénzügyi év végéig, egy több évet átfogó táblázatot állít össze.Ezt a táblázatot jóváhagyásra a Végrehajtó Bizottsághoz a SIS központi részének létesítési kiadásairól szóló éves költségvetés-tervezettel egyidejűleg kell benyújtani.Az érintett államok hozzájárulásai a kiadások Végrehajtó Bizottság általi jóváhagyásakor válnak esedékessé, és azokat a II. cím 2. pontjában megállapított eljárás szerint kell befizetni.A Szerződő Felek és az együttműködő államok kötelezettséget vállalnak arra, hogy a Végrehajtó Bizottság által jóváhagyott összeg erejéig fedezik az összes létesítési kiadást.A Szerződő Felek és az együttműködő államok úgy dönthetnek, hogy a SIS központi részének létesítésével kapcsolatos hozzájárulásaikat becsült hozzájárulásuk egészét vagy egy részét kitevő előleg formájában fizetik be.2. A befizetés módjaFőszabályként a Szerződő Felek és az együttműködő államok hozzájárulásai azon a napon válnak esedékessé, amikor a francia Szerződő Fél a kifizetéseket teljesíti.A fizetési felszólítások számának korlátozása céljából azonban a francia Szerződő Fél az államok számára évente kétszer, április 30-án és október 31-én küld fizetési felszólítást annak érdekében, hogy figyelembe vegye az államok működési kiadásokkal kapcsolatos kötelezettségvállalásának végső határidejét.A francia Szerződő Fél az államok számára a kijelölt közigazgatási hatóságokon keresztül küldi meg a fizetési felszólítást tartalmazó levelet.Ez a levél az alábbiakat tartalmazza:- a fizetési felszólítás jogalapja,- a SIS központi része létesítési költségvetésének jóváhagyott összege,- a kérdéses időszakra fizetendő összeg,- a hozzájárulás befizetésével kapcsolatosan a pénzügyi szabályzat I. címének 2. pontjában előírt szükséges információ.Ehhez a levélhez az alábbi dokumentumokat kell mellékelni:- az együttműködő államoknak a GDP alapján kiszámított hozzájárulását bemutató táblázat és az a táblázat, amely az egyes államok hozzájárulását mutatja be a SIS központi rész működési költségvetéséhez az adott időszak során felmerült kiadások tekintetében, amely a SIS-ben a hozzáadottértékadó-részesedés alapján kerül kiszámításra,- a befizetendő összeget igazoló dokumentumok másolatai.A befizetések zökkenőmentes elkönyvelésének biztosítása érdekében az egyes államok átutalásukhoz az alábbi információkat tartalmazó feljegyzést csatolnak:OBJET : versement de la quote-part 199… de l'État… au budget d'installation du système informatique SCHENGENMONTANT : … francsBENEFICIAIRE : Ministère de l'Intérieur, Direction des transmissions et de l'informatiqueTÁRGY : az 199… évi hozzájárulás befizetése az… (állam) részéről a Schengeni Információs Rendszer létesítési költségvetéséhezÖSSZEG : … frankKEDVEZMÉNYEZETT : Belügyminisztérium, Adatátviteli és Informatikai Igazgatóság)3. Nem a Francia Köztársaság által teljesített kifizetésekHa a többi Szerződő Féllel és együttműködő állammal egyetértésben egy Szerződő Fél vagy együttműködő állam közvetlenül viseli a SIS központi része létesítési költségeinek egy részét, ezeket a költségeket arányosan felosztják a szerződő államok között a francia Szerződő Fél által megállapított, azon pénzügyi évre vonatkozó felosztási kulcsnak megfelelően, amelyben a kifizetéseket teljesítették.Az ilyen kifizetést közvetlenül teljesítő Szerződő Fél vagy együttműködő állam tájékoztatja a francia Szerződő Felet, amely beszedi a Szerződő Feleknek és az együttműködő államoknak a pénzügyi szabályzat alapján kiszámított hozzájárulásait.A Francia Köztársaság a teljesített kifizetést azonnal visszatéríti, amint a többi Szerződő Fél és együttműködő ország részéről az e címen járó hozzájárulások beérkeztek hozzá.III. CÍMMŰKÖDÉSI KÖLTSÉGVETÉSA Francia Köztársaság viseli a SIS központi része működésének valamennyi megelőlegezett költségét a francia államháztartásra irányadó jogszabályoknak megfelelően. Az egyes Szerződő Felek és együttműködő államok által befizetendő összegeket a francia Szerződő Fél számítja ki, és állapítja meg francia frankban, a pénzügyi szabályzat I. címe 1. pontjának megfelelően.1. Működési költségvetés-tervezetA költségvetés végrehajtását megelőző évben a francia Szerződő Fél a SIS központi részének működési kiadásaival kapcsolatosan költségvetés-tervezetet állít össze. Ezt a költségvetés-tervezetet legalább hat hónappal a pénzügyi év kezdete előtt nyújtja be véleményezésre a Központi Csoporthoz és elfogadásra a Végrehajtó Bizottsághoz.Ez a költségvetés-tervezet a lehető legnagyobb mértékben figyelembe veszi a SIS felállításával és működtetésével kapcsolatos, több évre szóló tervet.A tervezett kiadásokkal kapcsolatos dokumentumokat mellékelni kell a költségvetés-tervezethez.A költségvetést a Szerződő Felek egyhangúlag fogadják el.Ha a költségvetés-tervezetet elutasítják, a francia Szerződő Fél egy új költségvetés-tervezetet dolgoz ki egy hónapon belül, amelyet a Központi Csoport véleményét követően haladéktalanul be kell nyújtani elfogadásra a Végrehajtó Bizottsághoz.A két konzultáció közötti időben vagy a költségvetés-tervezet elutasítása esetén a francia Szerződő Fél kérheti a Szerződő Felek és az együttműködő államok hozzájárulásait, és amíg a folyó pénzügyi évre vonatkozó költségvetést el nem fogadják, ideiglenes tizenketted részletek beszedésével az előző évben jóváhagyott költségvetési eszközök alapján megkezdheti a költségvetés végrehajtását.A francia Szerződő Fél költségvetésmódosítás-tervezetet nyújthat be a Végrehajtó Bizottsághoz. Ezt a Központi Csoport véleményét követően elfogadásra nyújtja be a Végrehajtó Bizottsághoz.A pénzügyi év során felmerülő hiányt vagy többletet a következő évben a költségvetés végrehajtása során rendezni kell.2. A befizetés módjaA Végrehajtó Bizottság költségvetést elfogadó határozatát a hivatalban lévő elnökség szabályszerűen elküldi az összes Szerződő Fél és együttműködő állam számára; a Szerződő Felek és az együttműködő államok hozzájárulásai ezt követően azonnal esedékessé válnak.E célból a francia Szerződő Fél az egyes Szerződő Felek és együttműködő államok számára fizetési felszólítást küld az esedékes hozzájárulásokról, és ezek másolatát továbbítja az elnökség számára.A Szerződő Felek és az együttműködő államok hozzájárulásaikat a folyó pénzügyi év április 30-ig teljes egészében teljesítik.Ha egy Szerződő Fél eddig az időpontig nem tesz eleget pénzügyi kötelezettségeinek, a közösségi költségvetéshez való hozzájárulások befizetésének elmulasztásakor fizetendő késedelmi kamatra irányadó hatályos közösségi rendelkezéseket kell alkalmazni. Ezeket a rendelkezéseket kell az értelemszerű eltérésekkel alkalmazni abban az esetben, amikor egy együttműködő állam nem tesz eleget kellő időben pénzügyi kötelezettségeinek.A francia Szerződő Fél az államok számára a kijelölt közigazgatási hatóságokon keresztül fizetési felszólítást tartalmazó levelet küld annak a pénzügyi évnek az elején, amelyben az elfogadott működési költségvetés végrehajtásra kerül.Ez a levél az alábbiakat tartalmazza:- a fizetési felszólítás jogalapja,- a Végrehajtó Bizottság által a kérdéses évre nézve elfogadott működési költségvetés összege.Ehhez a levélhez mellékelni kell az együttműködő államoknak a GDP alapján kiszámított részesedését bemutató táblázatot és azt a táblázatot, amely az egyes Szerződő Feleknek a hozzáadottértékadó-részesedés alapján kiszámított hozzájárulását mutatja be a SIS központi részének működési költségvetéséhez. Szintén mellékelni kell azt a táblázatot, amely a SIS-ben való, a GDP alapján kiszámított részesedés és a hozzáadottérték-adó alapján kiszámított részesedés kiszámítását mutatja be arra az évre nézve, amelyben a kiadásokat eszközlik.A befizetések zökkenőmentes elkönyvelésének biztosítása érdekében az egyes államok átutalásukhoz az alábbi információkat tartalmazó feljegyzést fűznek:OBJET : versement de la quote-part 199… de l'État… au budget fonctionnement du système informatique SCHENGENMONTANT : … francsBENEFICIAIRE : Ministère de l'Intérieur, Direction des transmissions et de l'informatiqueTÁRGY : az 199… évi hozzájárulás befizetése az… (állam) részéről a Schengeni Információs Rendszer működési költségvetéséhezÖSSZEG : … frankKEDVEZMÉNYEZETT : Belügyminisztérium, Adatátviteli és Informatikai Igazgatóság)A Szerződő Felek és az együttműködő államok egy olyan összeg megelőlegezéséről dönthetnek, amely több pénzügyi évre nézve fedezi előrelátható hozzájárulásaikat.IV. CÍMELSZÁMOLÁSOK JÓVÁHAGYÁSAMinden pénzügyi év elején a francia Szerződő Fél az államok számára e pénzügyi szabályzat rendelkezései alapján elkészített dokumentumot küld meg, amelyre a Végrehajtó Bizottságnak van szüksége annak érdekében, hogy a Központi Csoport véleményét követően jóváhagyja a megelőző pénzügyi év elszámolásait.A dokumentum az alábbiakat tartalmazza:1. A létesítési költségvetés tekintetében:- a francia Szerződő Fél és – adott esetben – a többi Szerződő Fél vagy együttműködő állam által a pénzügyi szabályzat II. címének 3. pontja alapján teljesített kiadásokról szóló kimutatás,- az egyes államok által az együttműködési alapba (fonds de concours) befizetett hozzájárulások összege és felosztása, valamint – adott esetben – az államok részéről még befizetendő összegek.2. A működési költségvetés tekintetében:- a megelőző pénzügyi év során teljesített kiadásokról szóló kimutatás. Ez a táblázat jelzi a hiányt vagy a többletet a pénzügyi szabályzat III. címe 1. pontjának megfelelően az elfogadott költségvetéshez képest, és így a megfelelő összegekkel az államokat meg lehet terhelni vagy azokat az államok számára vissza lehet téríteni,- az egyes államok által az együttműködési alapba befizetett hozzájárulások összege és felosztása, valamint – adott esetben – az államok részéről még befizetendő összegek.A dokumentumot a francia Belügyminisztérium egyik pénzügyi ellenőre hitelesíti, és azt a hivatalban lévő elnökség elküldi valamennyi Szerződő Félnek és együttműködő államnak.Az említett dokumentumnak a Végrehajtó Bizottság által történő jóváhagyása a Francia Köztársaság által bemutatott, a kérdéses pénzügyi évre vonatkozó elszámolások végleges rendezésének minősül. A jóváhagyásra a kérdéses pénzügyi évet követő első negyedévben kerül sor.A dokumentumhoz mellékletként csatolni kell az egyes államoknak a pénzügyi szabályzat I. címe 1. pontjának megfelelően kiszámított, a következő pénzügyi évre vonatkozó hozzájárulását bemutató táblázatot.Ha egy állam úgy dönt, hogy hozzájárulását részben vagy egészben előleg formájában fizeti be, a dokumentum jelzi a kérdéses pénzügyi évre járó összegek levonása után fennmaradó egyenleget.Ez a határozat akkor lép hatályba, amikor a Schengeni Végrehajtási Egyezményben részes valamennyi szerződő állam közölte, hogy befejeződtek azok az eljárások, amelyeket nemzeti jogrendszere az ilyen határozatoknak a területén való végrehajthatósága érdekében előír.--------------------------------------------------